proxectonos/corpus_dominio_legal_administrativo_tmp huggingface dataset:
DH W36.65690. AXENCIA GALEGA DE INFRAESTRUTURAS, SOLICITA AUTORIZACIÓN OBRAS PARA SEGURIDADE VIARIA NA PO 551 MARÍN-RANDE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 24/03/2020)

As obras solicitadas consisten na mellora da seguridade viaria da estrada PO-551, entre o p. q. 21+100 e o p. q. 23+000, mediante a ampliación da sección transversal da estrada. As obras sitúanse en zona de policía do rego Saíñas e doutros sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de xaneiro de 2020 O xefe do servizo territorial ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
BASES DO LIII CONCURSO DE GAITAS DO PAÍS PONTEAREAS 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 18/08/2020)

Fáise público para xeral coñecemento que por Resolución da Alcaldía, de data 7 de agosto de 2020, aprobáronse as bases para o: No taboleiro de anuncios do Concello de Ponteareas e na páxina web municipal https://ponteareas.gal/, figuran expostas as Bases reguladoras da cincuenta e tres edición do Concurso de Gaitas do País (Ponteareas, 2020) Polo que se expoñen ao público para que os grupos de gaiteiros interesados poidan presentar a súa solicitude a partir do día seguinte da publicación deste Anunicio no BOPPO, o prazo remata o 7 de setembro. Ponteareas, 07/08/2020.—O Alcalde, Xosé Represas Giráldez.
ORDENANZA REGULADORA DA TAXA POR SUMIDOIROS E DEPURACIÓN DE AUGAS RESIDUAIS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 30/11/2020)

O Pleno da Corporación en sesión celebrada o día 28 de setembro de 2020 aprobou inicialmente a modificación parcial da Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004 (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. As tarifas anteriores non inclúen o IVE. As taxas acometida (a percibir polo Concello), non experimentarán variación algunha, permanecendo os prezos en vigor: Vilanova de Arousa a 19 de novembro de 2020. O Alcalde.- Erik Alexander Bucero Picornell
PUBLICACIÓN DA LISTAXE DEFINITIVA DE SOLICITUDES E ADXUDICACIÓN PROVISIONAL DE PRAZAS DE ATENCIÓN RESIDENCIAL NO CENTRO PRÍNCIPE FELIPE. CURSO 2020 – 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 31/07/2020)

De conformidade co disposto na base décimo cuarta desta convocatoria publicada no Boletín Oficial da Provincia de Pontevedra (BOPPO) ) núm 103, de data 1 de xuño de 2020, publicarase, o seguinte día hábil a publicación deste anuncio no BOPPO, na páxina web da Deputación Provincial de Pontevedra (www.depo. gal) a listaxe provisional de adxudicación de prazas resultantes da aplicación dos criterios de valoración para o curso 2020 – 2021.
PADRÓN AUGA 3º TRIMESTRE 2020
ADMINISTRACIÓN LOCAL — Municipal — Entidade Local Menor de Camposancos (Recadación, 09/12/2020)

A Presidenta desta Entidade Local Menor, mediante Resolución de 02 de decembro de 2020, aprobou o padrón da taxa pola subministración de auga potable correspondente ó 3º trimestre do exercicio tributario 2020 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 2º trimestre do exercicio tributario 2020 da Entidade Local Menor de Camposancos será do día 10 de decembro de 2020 ó 10 de febreiro de 2021, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A Alcaldesa Pedánea, Asdo.: María Mercedes Martínez Vázquez.
MEDIDAS EXTRAORDINARIAS EN MATERIA TRIBUTARIA DO CONCELLO DE FORCAREI POLO COVID_19
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 31/03/2020)

Por parte da Alcaldía do concello de Forcarei, en data 26 de marzo de 2020, ditouse resolución na que se acordou o seguinte: Primeiro: DEIXAR SEN EFECTO, ATA NOVO AVISO, OS PERÍODOS DE COBRO PREVISTOS NO CALENDARIO FISCAL DO CONCELLO DE FORCAREI PARA O EXERCICIO DE 2020, aprobado por resolución da Alcaldía de data 13/02/2020, e en concreto o Padrón fiscal do Imposto sobre Vehículos de Tracción Mecánica 2020 (IVTM 2020), para o que estaba previsto o período de cobro entre o 01/04/2020 e o 01/06/2020 (sendo esta última a data de cargo nas entidades bancarias dos recibos domiciliados). Segundo: Dependendo da evolución das circunstancias, e doutras medidas que sexan adoptadas polas autoridades competentes, ditaranse novas Resolucións sobre o levantamento das medidas adoptadas na presente e fixaranse os novos períodos de cobro. Documento asinado electronicamente.
IN407A 2020/050-4. CONCESIÓN A ELÉCTRICA LOS MOLINOS, S. L. U. DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTE CALDELAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/08/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 12 de agosto de 2020 P. A. A xefa de servizo de coordinación administrativa e xestión económica (Decreto 175/2015, de 3 de decembro) Elena Rosario Danese De la Red
MODIFICACIÓN DO CALENDARIO FISCAL DO CONTRIBUINTE. EXERCIZO 2020
ADMINISTRACIÓN LOCAL — Municipal — Vigo (Outros documentos, notificacións e informacións públicas, 22/05/2020)

O concelleiro delegado de orzamentos e facenda do Concello de Vigo, a proposta da tesourería municipal, RESOLVEU o 7 maio de 2020: PRIMEIRO. Modificar as datas de comenzo e final de cobranza, en período voluntario, dos padróns do imposto de vehículos de tracción mecánica, e das taxas polas recollida do lixo vivenda e lixo comercial así como as datas para o cargo en conta dos recibos domiciliados nas entidades financeiras, nos seguintes termos: SEGUNDO: Modificar a data do cargo en conta dos recibos acollidos ao sistema especial de pagamento do Imposto de Bens Inmobles para o exercicio 2020: "O primeiro prazo, que será equivalente ao 50 por cento da cota líquida do recibo do Imposto sobre Bens Inmobles do exercicio, farase efectivo o 30 de xuño mediante a oportuna domiciliación bancaria".
EXPOSICIÓN PÚBLICA DA APROBACIÓN PROVISIONAL DA MODIFICACIÓN DAS ORDENANZAS FISCAIS E PATRIMONIAIS DE CARÁCTER PÚBLICO NON TRIBUTARIO PARA 2021
ADMINISTRACIÓN LOCAL — Municipal — Vigo (Ordenanzas e Regulamentos, 02/10/2020)

O Pleno do Excmo. Concello de Vigo, celebrado en sesión do 30 de setembro de 2020, adoptou, entre outros, os seguintes acordos de aprobación provisional: Os interesados poderán examinar os expedientes na Sede Electrónica no seguinte enlace: https://sede.vigo.org/expedientes/taboleiro/exposicion.jsp? id=0 ou presencialmente solicitando cita previa ao Servizo de Xestión Tributaria, durante o prazo de 30 días hábiles. Nese mesmo prazo, poderán presentar, no seu caso, as reclamacións que estimen oportunas de conformidade co artigo 17.1 do RDL 2/2004, de 5 de marzo, polo que se aproba o Texto refundido da Lei reguladora das facendas locais. E o seguinte acordo de aprobación inicial: Os interesados poderán examinar este expediente na Sede Electrónica no seguinte enlace: https://sede.vigo.org/expedientes/taboleiro/exposicion.jsp? id=0 ou presencialmente solicitando cita previa ao Servizo de Xestión Tributaria, durante o prazo de 30 días hábiles. Nese mesmo prazo, poderán presentar, no seu caso, as reclamacións e suxestións que estimen oportunas, ao abeiro do disposto no 49 da Lei 7/85, de 2 de abril, de bases de réxime local. Vigo, setembro 2020 Asina: O Concelleiro Delegado de Orzamentos e Facenda.
EXPOSICIÓN PÚBLICA PADRÓN SERVIZO DE AXUDA A DOMICILIO
ADMINISTRACIÓN LOCAL — Municipal — Lalín (Recadación, 03/04/2020)

Por Resolución da Concellería de Facenda de data 30 de marzo de 2020 aprobouse a liquidación correspondente ao Prezo público polo servizo de axuda no fogar de febreiro de 2020 por importe de 8.901,75 € e un total de 92 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda Raquel Lorenzo Fernández DOCUMENTO ASINADO ELECTRONICAMENTE AO MARXE
RENDICIÓN DAS CONTAS XERAIS DOS ANOS 2018 E 2019
ADMINISTRACIÓN LOCAL — Municipal — Mancomunidade da Área Intermunicipal de Vigo (Presupostos e cadros de persoal, 09/11/2020)

Unha vez que foron formuladas e rendidas as Contas Xerais da Mancomunidade da Área Intermunicipal de Vigo correspondentes aos exercicios económicos de 2018 e 2019 e que foron informadas pola Comisión Especial de Contas na sesión que tivo lugar o día 20 de outubro do ano 2020, exponse ao público xunto cos documentos que a xustifican na sede da Mancomunidade na rúa Hispanidade, nº 17 de Vigo, por espazo de quince días hábiles contados a partir do seguinte ó da inserción do presente edito no Boletín Oficial da Provincia. Os interesados lexítimos poderán examinalas e formular por escrito os reparos e observacións que estimen pertinentes durante o devandito prazo de exposición e os oito días seguintes, de acordo ó que preceptúa o artigo 212.3, do R. D. L 2/2004, de 5 de marzo, polo que se aproba o texto refundido da Lei Reguladora das Facendas Locais. Vigo, 26 de outubro de 2020 A CONCELLEIRA DELEGADA DA MAIV (P. D. 12/08/2019) Patricia Rodríguez Calviño
EXPOSICIÓN PÚBLICA ACORDO APROBACIÓN INICIAL EXPEDIENTE DE SUPLEMENTO DE CRÉDITO NÚMERO 1/2020 DO CONSORCIO PROVINCIAL DE PONTEVEDRA PARA A PRESTACIÓN DO SERVIZO CONTRA INCENDIOS E SALVAMENTO.
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/07/2020)

O Pleno da Deputación Provincial de Pontevedra na sesión ordinaria que tivo lugar o día 26 de xuño de 2020, aprobou inicialmente o expediente de suplemento de crédito número 1/2020 do Consorcio Provincial de Pontevedra para a prestación do servizo contra incendios e salvamento, por importe de 135.000,00 euros, que se financia con remanente líquido de tesourería para gastos xerais. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” as correspondentes memorias xustificativas, informes, e demais documentación do expediente de suplemento de crédito número 1/2020 do Consorcio Provincial de Pontevedra para a prestación do servizo contra incendios e salvamento. O que se fai público para xeral coñecemento e efectos. Asinado dixitalmente ao marxe. O deputado delegado O secretario (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
PREZOS PÚBLICOS DOS CENTROS MUNICIPAIS OCTUBRE 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 29/12/2020)

Aprobación de liquidacións dos servizos municipais, “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal e Aula Matinal ” do mes de OUTUBRO do 2020. Por Decreto de Alcaldía, núm.2020-3197, do 15 de decembro do 2020; aprobáronse as liquidacións de cotas aos usuarios correspondentes ao mes de OUTUBRO do 2020 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal e Aula Matinal ” por un importe de 35.728,06 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
EXPOSICIÓN AO PÚBLICO DO EXPEDIENTE DE CRÉDITO EXTRAORDINARIO 1-R-2020
ADMINISTRACIÓN LOCAL — Municipal — Estrada, A (Presupostos e cadros de persoal, 20/07/2020)

O Pleno da Corporación, en sesión ordinaria celebrada o 13-07-2020, aprobou con carácter provisional a modificación de crédito nº 36/2020, na modalidade de crédito extraordinario nº 1-R-2020, financiada mediante superávit-remanente líquido de tesourería. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, a 14 de xullo de 2020. Documento asinado dixitalmente ao marxe. O alcalde,
APROBACIÓN DEFINITIVA MODIFICACIÓN ORZAMENTARIA Nº 19/2020
ADMINISTRACIÓN LOCAL — Municipal — Gondomar (Presupostos e cadros de persoal, 21/09/2020)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 30 de xullo de 2020, sobre a modificación de crédito nº 19 na modalidade de suplemento de crédito financiado con remanente de tesourería por importe de 200.000,00 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe).
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Moaña (Presupostos e cadros de persoal, 19/05/2020)

O Orzamento Xeral deste Concello e do Patronato Municipal Beiramar para o ano 2020 e a plantilla de persoal foron aprobados inicialmente polo Pleno do Concello de Moaña en sesión extraordinaria celebrada o día 05 de maio de 2020, e foi publicado no BOPPO nº 90, de data 13/05/2020. Na mesma sesión, o Pleno do Concello de Moaña, acordou “Declarar a non aplicación da suspensión de prazos decretada pola Disposición adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, conforme á excepción recollida no punto 4 de dita disposición adicional, ó tratarse de o orzamento da entidade local, é o documento administrativo onde se determina o importe máximo do gasto que se pode autorizar por parte da Corporación, contendo dito documento partidas orzamentarias imprescindibles para paliar os efectos entre a veciñanza provocados pola crise social, sanitaria e económica do COVID-19, contribuíndo así á entrada en vigor do orzamento xeral para o 2020 na maior brevidade posible.” En cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. Asinado dixitalmente na marxe.
APROBACIÓN INICIAL MODIFICACIÓN ARTIGO 4 DO REGULAMENTO DE FUNCIONAMENTO DO PROGRAMA DE ALIMENTOS
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 29/06/2020)

Aprobada inicialmente a modificación do artigo 4 do Regulamento do funcionamento do programa de alimentos, engadindo un novo apartado, o 4.3, por acordo do Pleno de data 15 de xuño de 2020, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de trinta días a contar desde o día seguinte da súa publicación mediante anuncio en o Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados no portal web do concello: https://salcedadecaselas.sedelectronica. gal/board No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza. Documento asinado electronicamente.
APROBACIÓN DEFINITIVA DO EXPEDIENTE DE SUPLEMENTO DE CRÉDITO Nº 1/2020(MODIFICACIÓN DE CRÉDITOS 16/2020)
ADMINISTRACIÓN LOCAL — Municipal — Tui (Presupostos e cadros de persoal, 03/07/2020)

Transcorrido o prazo de exposición regulamentario (BOP nº 105, do 3 de xuño do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2020 (Modificación de Créditos 16/2020, aprobado polo Pleno en sesión ordinaria do 28 de maio do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui, documento asinado dixitalmente á marxe. O alcalde
EXPOSICIÓN PÚBLICA E COBRANZA DOS PADRÓNS DE IVTM E VADOS 2020
ADMINISTRACIÓN LOCAL — Municipal — Grove, O (Recadación, 31/03/2020)

Mediante o artigo catro do Real Decreto 465/2020, de 17 de marzo, polo que se modifica o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, exclúese a aplicación aos prazos tributarios da suspensións dos termos e a interrupción dos prazos regulada con carácter xeral na disposición adicional terceira do citado Real Decreto 463/2020. Logo de seren aprobados mediante Resolución da Alcaldía os padróns municipais do imposto de vehículos de tracción mecánica e das taxas de entrada de vehículos e reservas de espazo correspondentes ao exercicio 2020, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 1 de abril ao 1 de xuño de 2020, ambas as dúas datas incluídas (con posibilidade de ulterior modificación en función da evolución das circunstancias), mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da tesourería-recadación do Concello do Grove. Para os recibos domiciliados o cargos nas contas bancarias efectuarase o día 04 de maio deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Documento asinado dixitalmente. O alcalde José Cacabelos Rico
CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS DO EXERCICIO 2020
OUTRAS ENTIDADES —  — Consorcio para a Xestión do Ciclo Urbano da Auga do Louro (Recadación, 29/01/2020)

Pola Presidencia do Consorcio, mediante resolución de data 14.01.2020, en virtude das competencias delegadas polo Comité Directivo do Consorcio de Augas do Louro (BOPDEPO núm.128/05-07-2019), aprobouse o seguinte CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS DO EXERCICIO 2020. EXPTE 09/2020. En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da Lei 58/2003, de 17 de decembro, Xeral Tributaria, e unha vez vistos o artigo 62.3 da mesma lei e o artigo 24 do Rd 939/2005, de 29 de xullo, polo que se aproba o Regulamento Xeral de Recadación, procede fixar coa antelación suficiente os prazos de pagamento do período voluntario de cobranza para os tributos de cobro periódico e de notificación colectiva. Considerando que por acordo do Comité Directivo na sesión desenvolvida o 5 de xuño de 2019, delegouse na Presidencia do Consorcio a competencia para a aprobación dos calendarios anuais do contribuínte para os tributos e prezos públicos xestionados polo Consorcio para a xestión do ciclo urbano da auga do Louro. Visto o informe-Proposta da Xerencia, núm.2020-0001 de data 13 de xaneiro de 2020. En virtude do anterior, esta Presidencia, no uso súas facultades adopta a seguinte: 1.- Aprobar o Calendario Fiscal do contribuínte para as obrigas tributarias e fiscais pendentes do exercicio 2020, consonte ós prazos sinalados nos cadro que se xunta, e coas especificacións que a continuación se describen.2.- Proceder á súa difusión mediante a súa publicación no Boletín Oficial da Provincia de Pontevedra, no taboleiro de anuncios da sede electrónica do Consorcio, así como nos taboleiros de anuncios das oficinas dos concellos consorciados, remitindo ademais nota de prensa aos medios de comunicación de maior difusión para xeral coñecemento dos particulares.6º BIMESTRE 2019 10/02/2020 10/04/2020 09/03/2020 1º BIMESTRE 2020 10/04/2020 10/06/2020 11/05/2020 2º BIMESTRE 2020 10/06/2020 10/08/2020 13/07/2020 3º BIMESTRE 2020 10/08/2020 10/10/2020 14/09/2020 4º BIMESTRE 2020 10/10/2020 10/12/2020 09/11/2020 5º BIMESTRE 2020 10/12/2020 12/02/2021 11/01/2021 (1) Data de cargo en conta para os recibos con orde de domiciliación bancaria (D. B.) polo importe total do recibo Documento asinado dixitalmente á marxe.
DELEGACIÓN DE COMPETENCIAS DO CONCELLO DE TOMIÑO NA DEPUTACIÓN DE PONTEVEDRA PARA DESENVOLVER AS FACULTADES DE XESTIÓN, LIQUIDACIÓN E RECADACIÓN DA TAXA POR INSTALACIÓN DE POSTOS, BARRACAS, CASETAS DE VENDA, ESPECTÁCULOS, E OTUROS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/06/2020)

O Pleno da Deputación Provincial de Pontevedra, na sesión ordinaria que tivo lugar o día 29 de maio de 2020, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que realizou o concello de Tomiño por acordo do Pleno na sesión de data 27 de febreiro de 2020 para desenvolver as facultades de xestión, liquidación e recadación da taxa por instalación de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes e rodaxe cinematográfica. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos Asinado dixitalmente ao marxe. O deputado delegado O secretario (Delegación efectuada por R. P. nº 2020002793 de data 16-03-2020) Carlos López Font Carlos Cuadrado Romay
DH. A36.61128 LUZ PILAR ROMÁN DEVESA E OUTROS, SOLICITUDE DE CONCESIÓN DUN CAUDAL DE AUGA NO LUGAR DE PIQUETES, PARROQUIA DE MAÑUFE (SAN VICENTE), CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/12/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Victor Emanuel Brouwers Samouh, Angelica Elena Tuero Garcia de Leonardo e Andres Eduardo Praderas Oger CAUDAL: 2470,92 m3/ano DESTINO: rega ORIXE: dous mananciais situados nas parcs.201 e 206 do pol.59 do catastro de Gondomar LUGAR: Piquetes PARROQUIA: Mañufe CONCELLO: Gondomar A auga dos mananciais condúcese mediante canles en terra a corgo de terra e pedra duns 7200 litros de capacidade na parc.201 do pol.59. Continúa por canle en terra duns 145 m, nese punto divídese en dous ramais: un cara a parc.196, pol.59 e outro a parc.9214210NG1691S0001ZA, para rega de ambas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
DH. A36.57485 CONCESIÓN DUN CAUDAL DE AUGA A CARMEN FILGUEIRA BLANCO E A ALICIA DE LOS DOLORES AROSA AROSA, NO CONCELLO DE VILABOA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 20/11/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de agosto de 2020 e como resultado do expediente incoado ó efecto, outorgouse a Ioan Stefan Neciu De las Sias e a Alicia de los Dolores Arosa Arosa unha concesión de 1731,57 m3 anuais de auga que procede dun manancial situado no lugar da Graña, na parroquia de Vilaboa (San Martiño), no concello de Vilaboa (Pontevedra), con destino a uso doméstico e a rega. O xefe do Servizo de Tramitación Técnico – Administrativa do Dominio Público Hidráulico Bogdan Alexandru Fotea Escriña
REINICIO DO PRAZO DE PRESENTACIÓN DE INSTANCIAS, CONVOCATORIA COMISIÓN DE SERVIZOS ENCARGADO/A XERAL
ADMINISTRACIÓN LOCAL — Municipal — Redondela (Persoal, oposicións, 10/06/2020)

A alcaldesa ditou a resolución núm.: 2020-1243, con data de 04/06/2020, pola que resolveu activar o prazo de presentación de instancias para participar no proceso selectivo que se convoca para nomear en comisión de servizos a un/ha encargado/a xeral de Obras e Servizos, mediante o sistema de concurso, e na cal se establece o seguinte, A alcaldesa ditou a resolución núm.: 2020-0748, con data de 23/03/2020, pola que resolveu suspender o prazo de presentación de instancias para participar no proceso selectivo que se convocou para nomear en comisión de servizos a un/ha encargado/a xeral de Obras e Servizos do Concello de Redondela, mediante o sistema de concurso. No Boletín Oficial da Provincia de Pontevedra, núm.: 61, do 30/03/2020 publicouse un anuncio no que se establecía o seguinte: “Suspender o prazo de presentación de instancias para participar no proceso selectivo que se convoca para nomear en comisión de servizos a un/ha encargado/a xeral de Obras e Servizos, mediante o sistema de concurso, en virtude da aplicación do REAL DECRETO 463/2020, DO 14 DE MARZO e ata a perda de vixencia deste”. O Real decreto 537/2020, do 22 de maio, polo que se prorroga o estado de alarma declarado polo Real decreto 463/2020, do 14 de marzo, que se publicou no Boletín Oficial do Estado, núm.: 145, do 23 de maio, establece no artigo 9 que: “Con efectos dende o 1 de xuño de 2020, o cómputo dos prazos administrativos que houberan sido suspendidos reanudarase, ou se reiniciará, se así se houbera previsto nunha norma con rango de lei aprobada durante a vixencia do estado de alarma e as súas prórrogas.” No apartado 2 da súa disposición derogatoria única establece que: “Con efectos dende o 1 de xuño de 2020, queda derogada a disposición adicional terceira do Real decreto 463/2020, do 14 de marzo.” Polo que tendo en conta o anterior e en virtude das competencias que me asigna a lexislación local vixente, PRIMEIRO: Reiniciar o prazo de presentación de instancias para participar no proceso selectivo que se convocou para nomear en comisión de servizos a un/ha encargado/a xeral de Obras e Servizos do Concello de Redondela, mediante o sistema de concurso. SEGUNDO: O prazo de presentación de instancias será de 8 días hábiles, iniciandose o seu cómputo dende o día 1 de xuño do 2020 en virtude do disposto no Real decreto 537/2020, do 22 de maio e ata o día 10 de xuño do 2020. TERCEIRO: Publicar o anuncio desta resolución no Boletín Oficial da Provincia de Pontevedra, na sede electrónica, na páxina web do Concello (www.redondela. gal) e no taboleiro de anuncios. DOCUMENTO ASINADO ELECTRONICAMENTE Á MARXE
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE NOVEMBRO DE 2019
ADMINISTRACIÓN LOCAL — Provincial — DeputaciónProvincial (Subvencións e axudas, 10/01/2020)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de novembro de 2019 e que tramitou o Servizo de Cohesión Social e Xuventude da institución provincial. Pontevedra, a 17 de decembro de 2019. A deputada delegada O secretario Olga María García Ballesteros Carlos Cuadrado Romay
DH. A36.60103 CONCESIÓN DUN CAUDAL DE AUGA Á COMUNIDADE DE USUARIOS DE TRAS DA SERRA, NO CONCELLO DE FORCAREI (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 14/02/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xaneiro de 2020 e como resultado do expediente incoado ó efecto, outorgouse á Comunidade de Usuarios de Tras da Serra unha concesión de 2018,45 m 3 anuais de auga que procede de dous mananciais situados no lugar de Liñares, na parroquia de Castrelo (Santa Mariña), no concello de Forcarei (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Cocuta Bryan Fernando Reznichenko Mircescu
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Dozón (Presupostos e cadros de persoal, 22/06/2020)

Aprobado inicialmente, polo Pleno da Corporación, en sesión extraordinaria celebrada o día 15 de xuño de 2020, o Proxecto de Orzamento Xeral, as bases de execución, o anexo de inversións e cadros de financiamento e o cadro de persoal para o exercicio 2020, en cumprimento do disposto no artigo 169.1 do R. D. lexislativo 2/2004, de 5 de marzo, polo que se aproba o texto refundido da Lei reguladora de Facendas Locais e disposicións concordantes, exponse ao público na Secretaría do Concello, polo prazo de 15 días hábiles, que se contarán dende o seguinte ao da inserción do presente edicto no B. O. P., co fin de que durante o mesmo poidan formularse as reclamacións e suxestións que se consideren pertinentes. De conformidade co acordo adoptado, o Orzamento considerarase definitivamente aprobado, se durante o citado prazo non se presentan reclamacións. Dozón, na data da sinatura electrónica á marxe. O alcalde Adolfo Campos Panadeiros
APROBACIÓN INICIAL DO EXPEDIENTE ADMINISTRATIVO Nº 1235/2020 DE MODIFICACIÓN DO ANEXO DE SUBVENCIÓNS NOMINATIVAS DO ORZAMENTO PRORROGADO PARA O EXERCICIO 2020
ADMINISTRACIÓN LOCAL — Municipal — Guarda, A (Subvencións e axudas, 11/08/2020)

O Pleno do Concello, na sesión extraordinaria celebrada o día 31 de xullo de 2020, aprobou inicialmente o expediente administrativo nº 1235/2020 de modificación do anexo de subvencións nominativas do orzamento prorrogado para o exercicio 2020. A vixencia do presente acordo quedou vinculado e condicionado á aprobación definitiva do expediente de modificación de crédito nº 44/2020 que o financia. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. O Alcalde, Antonio Lomba Baz Documento asinado dixitalmente á marxe
APROBACIÓN DEFINITIVA MODIFICACIÓN ORZAMENTARIA 15/2019
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 21/01/2020)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 15/2019 por transferencia de créditos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: 323.16000 Centros ensino-Cotiz sociais -5.358,47 920.13000 Admón. xeral. Retribucións básicas persoal laboral -3.075,97 153.61904 Mellora camiños municipais 8.434,44 Importe total modificación: Financiación: Transferencia de créditos por importe de Na Illa de Arousa. O alcalde Carlos Iglesias Cores
DELEGACIÓN DE COMPETENCIAS DO CONCELLO DE CALDAS DE REIS NA DEPUTACIÓN DE PONTEVEDRA PARA DESENVOLVER AS FACULTADES DE XESTIÓN TRIBUTARIA E RECADACIÓN DAS ALTAS NO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/03/2020)

O Pleno da Deputación Provincial de Pontevedra, na sesión ordinaria que tivo lugar o día 28 de febreiro de 2020, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que solicitou o Concello de Caldas de Reis a través de escrito que tivo entrada no rexistro da Deputación o día 13 de novembro de 2019 (número de rexistro 2019053165) para desenvolver as facultades de xestión, inspección, liquidación, recadación e revisión das altas no imposto sobre vehículos de tracción mecánica. A citada delegación realizaranse pola Deputación de Pontevedra a través dos seus servizos tributarios. O que se fai público para xeral coñecemento e demais efectos. Pontevedra, 2 de marzo de 2020.—O deputado delegado da área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O Secretario, Carlos Cuadrado Romay.
DELEGACIÓN DE FUNCIÓNS DA ALCALDÍA NA 2ª TENENTA DE ALCALDE PARA O DÍA 14 DE FEBREIRO DE 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 02/03/2020)

Con data do 13 de febreiro de 2020 o alcalde, Xosé Represas Giráldez, ditou a seguinte Resolución: “Tendo previsto ausentarme do municipio o día 14 de febreiro de 2019, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 2ª Tenente de Alcalde, dona María Jesús Garrote Represas, durante o día 14 de febreiro de 2020. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asinao o Sr. Alcalde, don Xosé Represas Giráldez, en Ponteareas (Documento asinado electronicamente) “